kardosdrur/scandi-wiki huggingface dataset:
Kanslergade

Kanslergade er en ca. 100 meter lang gade på Østerbro i København. Det er en lille U-formet appendixvej til Jagtvej, hvorved den både begynder og ender. Mod syd mødes Kanslergade med Ove Rodes Plads.

Øst for Fælledparken danner gaden sammen med Jagtvej en trekant omkring Jagtvej 208 overfor plejehjemmet Fælledgården og ud for Ove Rodes Plads og Østerfælled Torv.

Gaden har navn efter den gamle middelalderlige stilling som kansler. Langt op i tiden var det den øverste statsembedsmand, dvs. rigets næsthøjeste post, efter kongen. Gadens navn er fra 1915. Gadenavnet hører med til gruppen, der knytter sig til ældre københavnsk historie, og også indbefatter de nærliggende gader Serridslevgade og Jacob Erlandsens Gade.

Den 30. januar 1933, blev det berømte Kanslergadeforlig indgået i daværende statsminister Thorvald Staunings bolig i Kanslergade 10, 1 th. Netop denne adresse findes ikke længere, idet denne del af gaden i 1937 blev omdøbt til Ove Rodes Plads. Den daværende Kanslergade 10 svarer derfor til den nuværende Ove Rodes Plads 1. Stauning selv var i mellemtiden flyttet til en æresbolig på Valeursvej i Gentofte, men adressen måtte alligevel ændres, da Stauningkulten var så stor, at beboerne i området måtte beskyttes mod alt for mange nysgerrige, der ville se, hvor den folkekære Stauning havde boet.

Stadsingeniørens tegninger af Kanslergade-kvarteret er fra 1911. Bebyggelsen fandt endelig sted i løbet af 1910’erne og 1920’erne af Arbejdernes Kooperative Byggeforening. I perioden herefter blev det et yndet sted for socialdemokratiske politikere at bo. Det største koryfæ var naturligvis Th. Stauning. (Stauning er ikke den eneste danske statsminister med tilknytning til området, også H. C. Hansen, statsminister 1955-60, boede på adressen Østerbrogade 95, hvor også minister Knud Heinesen har boet.)

I 1950’eren – hvor Østerbro indbyggertalsmæssigt var højst – finder man altovervejende beboelse opført i gaden. Det er primært veluddannede mennesker fra det bedre borgerskab og kunstnere. Der ligger ”Frk. K. M. Petersens Korsetsalon” i nr. 14, stuen, ellers er der tilsyneladende ikke andre forretninger, men kun privat beboelse.

Den lille stille løkkeformede gade har i dag et ekstremt ensartet byggeri i røde mursten og med karnapper. Bl.a. boligforeningen Kanslerhus, der udover opgangene 1, 3, 5 og 7 også har et par opgange ud mod Jagtvej. Kanslergården blev opført af Arbejdernes Kooperative Byggeforening 1935. Udover en butik, der sælger køkkener, og en, der sælger ski, er der udelukkende beboelse i Kanslergade.

Eksterne henvisninger

Noter 

Gader på Østerbro
Sanktbernhardshund

Sanktbernhardshunden er opkaldt efter munken Bernard de Menthon (senere Sankt Bernhard), der i år 980 anlagde et kloster og herberg i det eneste pas i Alperne mellem Italien og Schweiz. Han anlagde det som en hjælp til udmattede rejsende, der i det kolde og uvejsomme bjergterræn ofte var faret vild og fanget i snemasserne.

Munkene begyndte i 1600-tallet at avle på egnens store og robuste hunde, der var udstyret med en fremragende lugtesans. Den første sikre afbildninger af den nuværende sanktbernhardshund er fra 1695. Hundene var måske i begyndelsen selskabs- og beskyttelseshunde i klosteret.

Sanktbernardshunden er ofte portrætteret: I tegneserier med små tønder indeholdende brændevin om halsen. Det var hensigten, at det fundne offer kunne varme sig ved at drikke af tønden. Men munkene afviser den historie: De tror, at misforståelsen skyldes et tidligt maleri.

Kilder/referencer 

Brand- og redningsudstyr
Hunderacer fra Schweiz
Molosser
Hunderacer fra Italien
Sankt Bernhard

Sankt Bernhard har flere betydninger:

 Bernard de Menthon - helgen som "Sankt Bernhard"
 Sanktbernhardshund – hunderace
 Sankt Bernhard-Frauenhofen – østrigsk by

en:São Bernardo
fr:São Bernardo
nl:São Bernardo
Kransekage

En kransekage er en kage af mandler, sukker og æggehvide.

Dejen fremstilles af meget fint hakkede (blendede) mandler, sukker og æggehvide som røres sammen. Dejen kan også laves af marcipan; så skal der anvendes mindre sukker. Man kan også købe en bageklar kransekageblanding. Fremstillingen:

 Den klistrede dej rulles ud i fingertykke pølser, som lægges i ringform og bages 
 Ringene stables til en kegleformet (konisk) konstruktion
 De holdes sammen af og pyntes med flormelisglasur og pyntes med danske flag eller anden passende pynt 
 På toppen sættes en figur, som passer til lejligheden 

Kransekage er først og fremmest en skandinavisk tradition, og kagen serveres ofte ved højtider som nytår, bryllupper og konfirmationer.

Kransekager kan også købes hele eller i små aflange stykker.

Se også 
 Bryllupskage

Traditioner
Desserter
Mad fra Danmark
Danske kager
Mad fra Norge
Mandel
Grækenlands konger

Dette er en liste over Grækenlands konger. Landet blev et monarki, da dets uafhængighed fra det Osmanniske Rige blev anerkendt i 1830. Monarkiet er dog blevet suspenderet og/eller decideret afskaffet over flere gange: Fra 1924-35, under militærdiktaturet i 1973, og definitivt ved en folkeafstemning i 1974.

Som følge af at landet i dag ikke er et monarki, er de græske kongelige titler ikke længere anerkendt i Grækenland, der ved lov har afskaffet titlerne. Konstantin 2. er gennem sit ægteskab med Dronning Anne-Marie (datter af Danmarks Frederik 9.) forbundet med det danske kongehus, og de og deres børn bærer titler som prinser og prinsesser af Danmark. Efter 1974 er disse danske titler stadig anerkendt internationalt. I Den Internationale Olympiske Komité såvel som i en række lande udenfor Grækenland tituleres den tidligere konge, Konstantin 2., og de øvrige medlemmer af det græske kongehus dog stadig med deres kongelige titler.


Slægten Wittelsbach 
Otto 1. (1833-1862)

Slægten Slesvig-Holsten-Sønderborg-Glücksborg 
Georg 1. (1863-1913) 
Konstantin 1. (1913-1917) og (1920-1922) 
Alexander 1. (1917-1920)
Georg 2. (1922-1924) og (1935-1947) 
Paul 1. (1947-1964)
Konstantin 2. (1964-1974)

Tidslinje

Kilder

Se også 

 Grækenlands præsidenter

 
Lister over regenter
Pamperi

Pamperi har sin oprindelse fra svensk, hvor pamp betyder en tyksak eller en stor karl.

I Danmark bruges ordet pamperi og pamper traditionelt om ledere i fagbevægelsen, som udnytter deres stilling til at få ekstra høje lønninger og aflønnede bijob. De bliver pampere når de i kraft mulighederne for høj løn og bijob glemmer hvorfor de er valgt ind i fagforeningen, nemlig at varetage medlemmers tarv. 

Ordet bruges også ofte om politikere, der bruger offentlige midler til privatforbrug, og på den måde bruger deres mandat til at skaffe sig selv private goder.

Ord og vendinger
Arbejdsmarkedet
Tom Felton

Thomas Andrew Felton også kendt som Tom Felton (født 22. september 1987 i Epsom, Surrey) er en engelsk skuespiller, bedst kendt for sin rolle som Draco Malfoy i de otte film baseret på bogserien om Harry Potter.

Karriere 
Thomas fik først rigtig opmærksomhed i Storbritannien i 1995, da han var med i et større antal tv-reklamer. Han blev internationalt kendt i 1996, da han spillede rollen som Peagreen Clock i Peter Hewitts Lånerne, og senere som Louis i filmen Anna and the King, som også havde Jodie Foster på rollelisten. Da han fik rollen som Draco Malfoy i Harry Potter-filmene, blev han kendt verden over.

Thomas er også en musiker og var medlem af hele fire forskellige kor i løbet af barndommen. Han blev også tilbudt en plads i Guilford Cathedral Choir.

Udvalgt filmografi 
 1995 Bugs (tv-serie)
 1997 Lånerne (orig. The Borrowers), Peagreen Clock
 1999 Anna og Kongen (orig. Anna and the King), Louis
 2001 Harry Potter og De Vises Sten, Draco Malfoy
 2002 Harry Potter og Hemmelighedernes Kammer, Draco Malfoy
 2004 Harry Potter og Fangen fra Azkaban, Draco Malfoy
 2005 Harry Potter og Flammernes Pokal, Draco Malfoy
 2007 Harry Potter og Fønixordenen, Draco Malfoy
 2008 Harry Potter og Halvblodsprinsen, Draco Malfoy
 2010 Harry Potter og Dødsregalierne - del 1, Draco Malfoy
 2011 Harry Potter og Dødsregalierne - del 2, Draco Malfoy
 2011 Abernes Planet: Oprindelsen, Dodge Landon
2014 [Murder in the first] (tv-serie), Erich Blunt
2017 Megan Leavey], Andrew Dean
2018 Ophelia, Laertes
2019 Braking for Whales], Brandon Walker
 2020 Babysitterens guide til monsterjagt, Grand Guignol

Eksterne henvisninger 

 
 

Skuespillere fra England
Harry Potter-skuespillere
Afbrudt samleje

Afbrudt samleje (lat. Coitus interruptus) er en præventionsmetode, hvor manden trækker sin penis ud af kvindens skede inden han får udløsning. Udløsningen sker dermed udenfor skeden. Metoden er usikker, dels fordi det kan være svært for manden at få penis ud inden udløsning, og dels fordi der kan være sperm i den præsperm som kommer ud af penis inden udløsning. Coitus reservatus kan indgå som en del af et afbrudt samleje.

Et slangudtryk for afbrudt samleje er "At stå af i Roskilde".

Præventionsmetoder
Nappa

Nappa kan hentyde til flere artikler::

 Nappa læder – en specielt fom for blødt læder
 Nappa (Dragon Ball) – en fiktiv skurk i manga og anime tegnserien Dragon Ball Z
 En anden stavelse af Napa, en by i det vestlige Californien, USA

ja:ナッパ
Synergi

Synergi, synergisme eller synergieffekt er samvirket mellem to eller flere tiltag/kræfter, som giver en større effekt end blot summen af de enkelte tiltag/kræfter giver hver for sig.

Begrebet kendes fra mange områder, f.eks. reklamekampagner hvor man samtidig bruger flere forskellige måder at bringe sine budskaber ud på.

Se også
 Serendipitet
 Emergens
 Katalysator (kemi)

Holisme
Ord og vendinger
Sefardisk jødedom

Sefardisk jødedom bestod oprindelig af gruppen af spanske og portugisiske jøder og deres efterkommere (Sephardim), men betegnelsen bruges i dag også om jøder født i Israel.

Fra 1492 udviste Spaniens katolske monarker alle jøder fra landet som konsekvens af den kristne erobring af muslimernes sidste bastion, Granada, ved afslutningen på reconquista'en. Fordrivelsen blev fulgt op med nærgående sindelagskontrol under den spanske inkvisition. I 1497 udviste Kong Manuel 1. af Portugal ligeledes sin jødiske befolkning. De udviste jøder slog sig ned langs hele Middelhavskysten – gennemgående blandt de eksisterende, lokale samfund af orientalske jøder. Det traditionelle sprog for størstedelen af de sefardiske jøder var ladino, et romansk sprog.

Den sefardiske jødedom bliver som regel defineret som kontrasten til den ashkenaziske jødedom, som betegner jøder fra Tyskland og Østeuropa. Sefarderne skiller sig særligt fra ashkenazerne i ritualerne omkring Rosh Hashanah og Yom Kippur, i udtalen af hebraisk og aramæisk, i terminologibrug, i fortolkningen af Halakha og i en del liturgiske detaljer.

Se også 
 Den portugisiske synagoge i Amsterdam

Jødedom
Johann Georg Gmelin den yngre

Johann Georg Gmelin (født 8. august 1709, død 20. maj 1755) var en tysk naturvidenskabsmand, botaniker og geograf. 

Gmelin blev født i Tübingen som søn af en apoteker. I 1730 rejste han til Sankt Petersborg for at forelæse ved universitetet der, og året efter blev han udnævnt til professor i kemi og naturhistorie.

Fra 1733 til 1743 var Gmelin på en videnskabelig ekspedition i Sibirien. Han beskrev floden Jenisej som grænsen mellem Europa og Asien og foretog temperaturmålinger. Gmelin var også den første, som målte niveauet på Det kaspiske hav og fandt ud af, at det lå under havniveau (28 meter).

Gmelins hovedværk var Flora Sibirica, fire bind, udgivet 1749-50 og Reisen durch Sibirien, fire bind, udgivet 1753. Sine sidste leveår tilbragte han som professor i medicin i Tübingen, en stilling han fik i 1749.

Botanikere fra Tyskland
Geografer fra Tyskland
Ansatte ved Tübingens Universitet
Botanikere med autornavne
Tyskere i 1700-tallet
Rejsebogsforfattere fra Tyskland
Faglitterære forfattere fra Tyskland
Læger fra Tyskland
Kemikere fra Tyskland
Riverdance

Riverdance er et danseshow, der består af traditionel Irsk tådans, der er kendt for hurtige benbevægelser, mens overkroppen holdes nogenlunde stille.

Riverdance blev første gang opført som pauseshow ved Eurovision Song Contest 1994. Den første forestilling blev koreograferet af Michael Flatley, med musik komponeret af Bill Whelan. 

Dans
Kultur i Irland
Det Joniske Hav

Det Joniske Hav er den del af Middelhavet, der ligger mellem Italien, Albanien og Grækenland.

I nord går Det Joniske Hav over i Adriaterhavet ved Otrantostrædet, og i syd ligger det op mod Middelhavet mellem sydspidsen af Peloponnes og Siciliens sydspids.

I Det Joniske Hav ligger De Joniske Øer. Alle de større øer tilhører Grækenland. De mest betydelige er Korfu, Zakynthos, Kefallinia, Ithaka og Lefkada. Der går færge mellem Patras og Igoumenitsa i Grækenland og Brindisi og Ancona i Italien. Færgerne krydser øst og nord for det Joniske Hav, og fra Piræus vestover.

Det dybeste sted i Middelhavet, Calypsodybet der er 5.267 meter dybt, ligger i det Joniske Hav ved .

Seismisk aktivitet 
Det Joniske Hav seismisk aktivitet og har været centrum for flere større jordskælv. Det seneste kraftige jordskælv i det Joniske Hav fandt sted i 1953, hvor et jordskælv, der målte 6,2 på Richterskalaen forårsagede omfattende ødelæggelser på øerne Kefallonia, Zakynthos og Ithaka

Referencer
Bindemiddel

I forbindelse med malematerialer, er det bindemidlets funktion at klæbe alle ingredienserne sammen, og samtidigt binde dem på den bund de er påført.

Bindemidlerne kan tørre op efter forskellige principper:

 Fordampningstørrende
 Oxidationstørrende
 Reaktionstørrende

Disse kan igen deles op i mindre grupper, med hver deres egenskaber og anvendelsesområder.

Maleri
Seann William Scott

Seann William Scott (født 3. oktober 1976) er en amerikansk skuespiller, mest kendt for sin rolle som Steve Stiffler i American Pie-filmene.

Biografi

Tidlige liv 
Scott blev født i Cottage Grove, Minnesota og voksede op som den yngste af syv søskene, og blev opfostret af sine forældre William Frank Scott, en fabriks arbejder, og Patricia Ann Simons. Selvom han var meget sportsinteresseret, bestemte han sig for at blive skuespiller, da han blev inspireret af at arbejde i lokale biografer og så alle de film han kunne gratis. Allerede som 12-årig var han til sin første audition på en rolle i den populære serie Baywatch, men fik ikke rollen. Da han bestod fra Park High School, valgte han at flytte til Los Angelses for at starte en skuespillerkarriere. Han blev opdaget af et talentbureau, og fik en rolle i musikvideoen til Aerosmiths Hole in my Sole-video. Hurtigt optrådte han i Chad's World, en tv-serie der kørte på nettet og havde homoseksualitet som tema. Serien blev sponsoreret af det kortvarige selskab Digital Entertainment Network.

Personlige liv 
Scott har en interesse for kropsmodifikation og har tre tatoveringer: et uendeligt symbol på sit håndled, en lynende kugle på sit lår og "Amor", latin for kærlighed, på sit haleben. 

Scott har været kæreste med modellerne Deanna Miller og Lindsay Frimodt.

Filmografi 

 American Pie (1999)
 Final Destination (2000)
 Road Trip (2000)
 Dude, Where's My Car? (2000)
 Evolution (2001)
 Jay and Silent Bob Strike Back (2001)
 American Pie 2 (2001)
 Stark Raving Mad (2002)
 Welcome to the Jungle
 Old School (2003)
 Bulletproof Monk (2003)
 American Pie: The Wedding (2003)
 Welcome to the Jungle (2003)
 The Dukes of Hazzard (2005)
 Ice Age 2: På tynd is (2006) (stemme)
 Southland Tales (2006)
 Mr. Woodcock (2007)
 Gary the Tennis Coach (2007)
 Book Of Leo (2007)
 Bigbrother (2007)
 Role Models (2008)
 The Promotion (2008)
 Balls out (2009)
 Ice Age 3: Dinosaurerne kommer (2009) (stemme)
 Jackass 3D (2010)
 American Pie: Reunion (2012)

Eksterne henvisninger 

 

Skuespillere fra USA
Komikere fra USA
Tegnefilmsdubbere fra USA
Gregory Bateson

Gregory Bateson (født 9. maj 1904, død 4. juli 1980) var en engelsk videnskabsmand, der arbejdede indenfor bl.a. antropologi, lingvistik, antropologi, samfundsvidenskab, semiotik og kybernetik. I 1940'erne arbejdede han bl.a. med at udbrede systemteori og kybernetikken indenfor adfærdsteori.

I Danmark blev Bateson kendt i bredere kredse, da Harry Mortensen oversatte Batesons bog "Ånd og natur. En nødvendig enhed" til dansk, som er en gennemgang af Batesons grundlægende tanker og teorier (med forord af Jesper Hoffmeyer).
Bateson udviklede en læringsteori, hvor han skelnede mellem læring på 4 forskellige niveauer. Denne læringsteori breder sig i dag vidt omkring i den danske undervisningsverden.

Gregory Bateson er kendt for at have sagt: "Al modtagelse af information er nødvendigvis modtagelse af budskaber om forskel". Med andre ord er information en forskel der gør en forskel. Senere optaget i kybernetikken som definitionen på en "bit".

Udgivelser:

 1955 A Theory of Play and Phantasy
 1964 The Logical Categories of Learning and Communication.
 1970 Form, Substance and Difference
 1972 Steps to an Ecology of Mind
 1979 Mind and Nature
 1987 Posthumt er udgivet Angels fear. Towards an Epistemology of the Sacred. Sammen med datteren Mary Catherine Bateson

I oversættelse
 1984 Ånd og natur. En nødvendig enhed
 De logiske kategorier for læring og kommunikation. I: M. Hermansen (red.) Fra læringens horisont – en antologi. Århus. Klim. 1998.

Kilder 
 Gregory Bateson hos Apropos.kom
 Bateson og Systemisk ledelse
 Bateson og Læring 
 Gregory Bateson i den store Danske

Eksterne henvisninger 

Antropologer fra England
Briter i 1900-tallet
Hamadan (provins)

Hamadan eller Hamedan er en af de 30 provinser i Iran. Provinsens hovedby er byen Hamedan. Provinsen dækker 19.368 km². I 2011 havde provinsen Hamedan  over 1,76 millioner indbyggere.

Provinser i Iran
Win, Lose or Die

Win, Lose or Die (007 – vinderen lever farligt) er en britisk roman fra 1989 af John Gardner. Romanen er hans ottende i serien om den hemmelige agent James Bond, der blev skabt af Ian Fleming.

Plot 
Terrororganisation BAHT vil infiltrere det britiske hargarskib HMS Invincible, der skal der deltage i en forestående krigsøvelse med højtstående personer om bord. Bond udpeges som sikkerhedsofficer, men opgaven bliver hurtig farlig, for BAHT ser helst Bond af vejen, og ikke alle Bonds allierede er til at stole på.

James Bond-bøger
Litteratur i 1989
Kermanshah (provins)

Kermanshah (Persisk: كرمانشاه; Kurdisk: Kirmaşan) er en af de 30 provinser i Iran. Den ligger i det vestlige del af landet og grænser op til Irak mod vest. Mellem 1979 and the 1990'erne, var provinsen kendt som Bakhtaran.

Provinsen hovedby Kermanshah ligger i den vestlige del af Iran. Byens indbyggertal er cirka 690.000.

Provinser i Iran
Øst-Aserbajdsjan

Øst-Aserbajdsjan (persisk: آذربایجان شرقی, Āzārbāijān-e Sharqi; Azeri: Şərqi Azərbaycan) er en af de 30 provinser i Iran. Den ligger i den nordvestlige del af landet og grænser op til Armenien og Aserbajdsjan, samt provinserne Ardabil (provins), Vest Aserbajdsjan og Zanjan. Provinsens hovedby er Tabriz.

Eksterne henvisninger 

Provinser i Iran
Vest-Aserbajdsjan

Vest Aserbajdsjan (persisk:
آذربایجان غربی Āzarbāijān-e Gharbī; Kurdisk: Azerbaycanî Rojawa; Azeri: Qərbi Azərbaycan) er en af de 30 provinser i Iran. Den ligger i den nordvestlige del af landet. Provinsens hovedstad er Urmia.

Administrativ opdeling 
Provinsen er delt op i 14 shahrestan (amter). Det nuværende antal af shahrestan er fået ved at underindele større shahrestan i mindre dele. 

De 14 shahrestan i provinsen og deres indbyggertal i shahrestanens centrum (baseret på 2016 estimering) er

Kilder og henvisninger

Provinser i Iran
Kurdistan (provins)

Kurdistan (persisk: استان کردستان Ostane Kordestan; Kurdisk: پارێزگه ی کوردستان, Parêzgeha Kurdistanê) er en af 30 provinser i Iran, ikke at forveksle med det større geografiske område, Det Iranske Kurdistan. Kurdistan-provinsen har et areal på 28.817 km², hvilket kun er en ottende-del af de kurdiske områder i Iran.
Provinsen ligger i det vestlige Iran og grænser op til Irak mod vest, provinsen Vest Aserbajdsjan mod nord, Zanjan mod nordøst og Kermanshah mod syd. Provinsens hovedby er Sanandaj (Kurdisk: Sinne). Andre større byer i provinsen er Marivan, Baneh, Saqqez, Qorveh, Bijar, Kamyaran og Diwandarreh.

Noter 

Provinser i Iran
Charles Simonyi

Charles Simonyi (; født 10. september 1948 i Budapest) er en amerikansk it-milliardær, der blandt andet stod for udviklingen af Microsoft Excel og Microsoft Word.

Charles' far Károly var professor ved det tekniske universitet i Budapest.

I 1966 blev Charles, som ung studerende i det sovjetkontrollerede Ungarn, hentet til Danmark af en leder i det danske firma Regnecentralen, som fandt ham yderst talentfuld. I 1968 flyttede han til USA for at studere ved Berkeley-universitetet i Californien.

Han studerede derefter på Stanford-universitetet, og blev derefter ansat hos Xerox PARC.

Der var han med til at opfinde WYSIWYG. Xerox kunne ikke se betydningen og han rejste derefter til Microsoft

I 1981 blev han ansat ved Microsoft, hvor han blandt andet var hovedudvikleren på føromtalte programmer Excel og Word.

Den 7. april 2007 begav han sig mod Den Internationale Rumstation (ISS), som den femte rumturist, en rejse han havde betalt ca. 150 millioner DKK for.

Den 26. marts 2009 begav han sig igen mod Den Internationale Rumstation, som den syvende rumturist. Han er derfor den første rumturist der 2 gange har været på ISS.

Charles Simonyi forstår og taler en smule dansk. Han ejer luksusyachten Skat, der blev bygget på Lürssen værftet i Bremen 1999-2002, og som har besøgt København hver sommer siden jomfrusejladsen 2002. Skat ligger i disse perioder ud for Amaliehaven. Skat har også en helikopter med egen landingsplads. Han havde under opholdet i Danmark 1966-68 en kæreste der kaldte ham skat, og opkaldte derfor sin luksusyacht efter dette.
I 2023 leverede samme værft yachten Norn til Simonyi.

Han drev sit eget softwarefirma Intentional Software, solgt til Microsoft i 2017.

Simonyi har sponsoreret to professorater dels Charles Simonyi Professorship in the Public Understanding of Science ved Oxford Universitet og dels Charles Simonyi Professorship i teoretisk fysik ved Institute for Advanced Study som i øjeblikket holdes af Edward Witten.

Privatliv 
Charles var fra 1993 til 2008 kæreste med Martha Stewart livsstilsekspert, modedronning og milliardær.

Lørdag den 22. november 2008 blev den 60-årige Charles Simonyi gift med den 28-årige svenske Lisa Persdotter i den tyske kirke i Göteborg. Blandt gæsterne var Bill Gates og Mick Jagger.
Parret har nu to børn sammen, Lilian Simonyi (feb. 2011) og Livia Suzanne Simonyi (nov. 2012).

Kildehenvisninger

Eksterne henvisninger 

 Simonyi's danske forbindelse
 Interview med Simonyi, dec-2003
 Intentional Software 

Microsoft
Rumturister fra USA
Erhvervsfolk fra USA
Programmører fra USA
Aserbajdsjansk (sprog)

Aserbajdsjansk sprog, også kaldet azeri, er det officielle sprog i Aserbajdsjan. Sproget tilhører sammen med bl.a. tyrkisk den tyrkiske sprogfamilie. Det er udviklet fra oghuz, som kom fra Centralasien med Seldsjukkerne. Sproget er stærkt påvirket af persisk og arabisk.

Det hedder  på aserbajdsjansk. Iranske aserbajdsjanere kalder det ofte for türki. Nogle dialekter af sproget bliver talt i mange dele af Iran, dog for det meste i den nordvestlige del af landet, også kendt som Iransk Aserbajdsjan, hvilket hovedsageligt udgøres af provinserne Zanjan,  Østaserbajdsjan, Vestaserbajdsjan og Ardabil, hvor det er det mest dominerende sprog og lingua franca for minoritetssprog som kurdisk, armensk og talysh. Iran er hjemsted for flertallet af dem, der taler azeri. Sproget bliver også brugt i den russiske republik Dagestan, i Sydøstgeorgien, Nordirak og i den østlige del af Tyrkiet.

Der er mellem 45 og 50 millioner, der har Azeri som modersmål, mellem 35 millioner i Iran, 9.2 millioner i Aserbajdsjan og 800.000 i andre mindre fællesskaber ifølge Ethnologue.

Noter

Eksterne henvisninger 

Tyrkiske sprog
Sprog i Aserbajdsjan
Sprog i Iran